सामग्री: उनका कहना था कि वे साद़िक ख़ान की जीत से खुश हैं और अगर लंदन के नए मेयर कभी अमेरिका दौरे पर आते हैं तो वे इसे एक अपवाद के तौर पर देखेंगे.

ट्रंप ने कहा कि ''हमेशा से हर चीज़ में कुछ अपवाद होते हैं और यह मामला एक अपवाद ही होगा''

अपने चुनाव प्रचार के दौरान रिपब्लिकन नेता ट्रंप ने बयान दिया था कि चरमपंथी हमले रोकने के लिए मुसलमानों के अमरीका में प्रवेश पर रोक लगाना ज़रूरी है.

उनके इस बयान की अमरीका समेत कई देशों में आलोचना हुई थी लेकिन इसके बावजूद वह अपने बयान पर कायम रहे थे.

समाप्त

उनका मानना है कि किसी भी कीमत पर अमरीका की सुरक्षा से समझौता नहीं किया जाना चाहिए. ट्रंप के अनुसार, 'अगर ख़ान कुछ बड़ा या खास करते हैं तो इससे बेहतर और शानदार क्या हो सकता है.'

 साद़िक खान ने चिंता जताई थी कि 'मैं मुसलमान हूं और संभव है कि मैं अमरीका का दौरा नहीं कर पाऊँ, अगर ट्रंप अमरीका के राष्ट्रपति चुने जाते हैं.'

टाइम पत्रिका को दिए बयान में ख़ान ने कहा था कि वह अमरीका जाना चाहते हैं. वह अमरीका के विभिन्न शहरों के मेयरों से मिलना चाहते हैं लेकिन अगर ट्रंप राष्ट्रपति बनते हैं तो संभव है अपनी धार्मिक मान्यताओं के कारण मुझे अमरीका में प्रवेश ही न मिले.

लेकिन इसके साथ ही ख़ान ने भरोसा जताया था कि ट्रंप के किस्म की राजनीति अमरीका में ज्यादा वक्त चल नहीं पाएगी.

सादिक़ ख़ान ने अपने करीबी प्रतिद्वंद्वी कंज़र्वेटिव उम्मीदवार ज़ैक गोल्डस्मिथ को 994,614 के मुकाबले में 1,310,413 वोटों से हराया.

वे किसी भी यूरोपीय देश की राजधानी के मेयर बनने वाले पहले मुसलमान हैं.

पेशे से वकील सादिक़ ख़ान का अब तक का जीवन मुश्किलों पर जीत की मिसाल रहा है, उनके पिता एक बस ड्राइवर थे जो पाकिस्तान से लंदन जाकर बस गए थे.

(बीबीसी हिन्दी के एंड्रॉएड ऐप के लिए आप 

यहां क्लिक कर सकते हैं. आप हमें

 फ़ेसबुक और

 ट्विटर पर फ़ॉलो भी कर सकते हैं.)

\nपिछली सामग्री को संक्षेप में निम्नानुसार किया जा सकता है:
अमरीकी राष्ट्रपति पद की उम्मीदवारी की दौड़ में शामिल डॉनल्ड ट्रंप लंदन के नए मेयर का अमरीका में स्वागत कर रहे हैं.